רונאלד קומאן

רונאלד קומאן (בהולנדית: Ronald Koeman; ‏נולד ב־21 במרץ 1963) הוא מאמן נבחרת הולנד בכדורגל וכדורגלן עבר הולנדי אשר שיחק בעמדת הבלם. לאחר כיבוש שער הניצחון של ברצלונה בגמר ליגת האלופות של 1992, הפך לכדורגלן הראשון שכבש שער בשני משחקי גמר אירופאים שונים שנתיים ברציפות. קומאן, יליד זאנדאם, החל את הקריירה המקצוענית שלו בשנת 1980 במדי חרונינגן. אחרי ששיחק מאוחר יותר בקריירה במדי אייאקס אמסטרדם, פ.ס.וו וברצלונה, הוא סיים את הקריירה שלו במדי פיינורד. במהלך הקריירה שלו הוא זכה פעמיים בגביע אירופה לאלופות, 5 פעמים באליפות ליגת העל ההולנדית, 4 אליפויות ליגת העל הספרדית, פעם אחת בגביע הספרדי והוא גם היה שותף לזכייתה של נבחרת הולנד ביורו 1988. ב-1987 ו-1988 קומאן זכה פעמיים ברציפות בתואר כדורגלן השנה בהולנד. אף על פי שתפקידו היה בלם, קומאן היה ידוע בבעיטות חופשיות חזקות באופן נדיר ברגלו הימנית ומומחיותו בזכייה בכדורים מתים שעזרה לו לכבוש שערים משמעותיים רבים למען קבוצתו, ואחד השערים הזכורים ביותר שלו היה מבעיטה חופשית במדי ברצלונה בגמר גביע אירופה לאלופות 1992. הוא שיחק במדי הנבחרת הלאומית של הולנד במהלך טורנירי מונדיאל 1990 ומונדיאל 1994, וצבר במדי הנבחרת סך הכול 78 הופעות בהן כבש 14 שערים. בשנת 1988, לאחר משחק חצי גמר היורו מול גרמניה (שנגמר בניצחון הולנדי 2:1) בהמבורג, קומאן ניגב את הזיעה מגבו באופן פרובוקטיבי בעזרת חולצתו של עמיתו הגרמני אולף תון כאילו השתמש בנייר טואלט, מול הקהל הגרמני. על המעשה הזה הוא התחרט בפומבי מאוחר יותר. אחרי הקדנציה הקצרה שלו במשחק בפיינורד, קומאן פרש ממשחק מקצועני. מיד לאחר פרישתו, התמנה קומאן לחלק ממערך האימון של הנבחרת שאותה הדריך אז חוס הידינק לקראת מונדיאל 1998 בצרפת יחד עם יוהאן ניסקנס ופרנק רייקארד. אחרי המונדיאל קומאן קיבל את משרת עוזר המאמן של ברצלונה. בשנת 2000, הוא קיבל את משרת האימון הראשונה שלו בקבוצת ויטסה ארנהיים, אותה הצליח במהרה להביא לשחק במסגרת גביע אופ"א בהצלחה רבה, כשלרשות המועדון היה תקציב קטן מאוד יחסית למועדונים אחרים. שנה אחר כך, ב-2001, קומאן התמנה להיות מאמן המועדון הגדול הראשון שלו, אייאקס. הונה של אייאקס צמח משמעותית לאחר שמאז שקומאן הגיע, הצלחה רבה נרשמה לזכות הקבוצה. קומאן זכה בעונתו הראשונה בקבוצה בדאבל בעונת 2001/2002. אף על פי שזכו שוב בתואר האליפות בעונת 2003/2004, אייאקס נחשבה לקבוצה מספר שתיים בהולנד אחרי פ.ס.וו איינדהובן, וקומאן התפטר ממשרת האימון במועדון אחרי שהקבוצה הודחה מגביע אופ"א על ידי אוסר בפברואר 2005. קומאן חזר מהר מאוד למשחק אחרי האכזבה שנבעה מהתפטרותו מאייאקס בפברואר 2005, כאשר לקח על עצמו את משרת המאמן באלופה הפורטוגלית בנפיקה ליסבון, וירש בתפקיד את מאמן העל האיטלקי ג'ובאני טרפטוני. בבנפיקה זכה רק בסופרקאפ הפורטוגלי. עקב העובדה שסיים במקום השלישי בליגה (אחרי פורטו וספורטינג ליסבון) והודח מהגביע הפורטוגלי ברבע הגמר (על ידי ויטוריה דה גימארייש) - ועקב הצעת עבודה מפ.ס.וו - קומאן נאלץ לעזוב את המועדון שנה אחת לפני תום החוזה שלו בקבוצה; וזאת על אף ההצלחה של בנפיקה בליגת האלופות באותה השנה - הקבוצה העפילה עד לרבע הגמר, אז הודחה על ידי ברצלונה. ביוני 2014 חתם קומאן על חוזה ל-3 שנים בסאות'המפטון מליגת הפרמייר ליג האנגלית. לאחר שתי עונות בסאות'מפטון, מונה קומאן למאמן אברטון ב-14 ביוני 2016. הוא נחל הצלחה יחסית בעונתו הראשונה במועדון, הוביל את המועדון למקום השביעי והשיג את הכרטיס למוקדמות הליגה האירופית. ב-23 באוקטובר 2017 קומאן פוטר מאימון אברטון, מכיוון שהקבוצה דורגה במקום ה-18 לאחר תשעה מחזורים. ב-6 בפברואר 2018 קומאן מונה למאמן נבחרת הולנד. קומאן רשם הצלחה עם נבחרת הולנד: הנבחרת עלתה לגמר טורניר ליגת האומות, שם הפסידה לפורטוגל - ובטורניר מוקדמות יורו 2020, נבחרת הולנד סיימה במקום השני בבית והעפילה לטורניר היורו. ב-19 באוגוסט 2020 מונה קומאן למאמן ברצלונה, בה שיחק במשך שש עונות, במקומו של קיקה סטיין שפוטר. בעקבות זאת, עזב קומאן את תפקידו כמאמן נבחרת הולנד בכדורגל. ב-28 באוקטובר 2021, לאחר הפסד ליגה 0–1 לראיו ואיקאנו, פוטר קומאן מתפקידו. עם זאת, קיבל מברצלונה פיצוי בגובה 10 מיליון יורו על פיטוריו. ב-6 באפריל 2022, לאחר שמאמן הנבחרת לואי ואן חאל הודיע כי הוא סובל מסרטן הערמונית, הודיעה התאחדות הכדורגל ההולנדית כי קומאן ימונה למאמן הנבחרת לאחר מונדיאל 2022. ב-23 בינואר 2023 נכנס רשמית לתפקיד. הוא נשוי ואב לשלושה. אחיו של קומאן, ארווין, שימש כמאמן בית"ר ירושלים. במאי 2020 הוחש לבית חולים באמסטרדם לאחר שחש ברע ועבר אירוע לב. הוא עבר צינתור בליבו ושוחרר מכית החולים לאחר יומיים. אייאקס אליפות ליגת העל ההולנדית: 1984/1985 הגביע ההולנדי: 1985/1986 פ.ס.וו איינדהובן אליפות ליגת העל ההולנדית (3): 1986/1987, 1987/1988, 1988/1989 הגביע ההולנדי: 1987/1988, 1988/1989 ליגת האלופות: 1987/1988 ברצלונה ליגת העל הספרדית (4): 1990/1991, 1991/1992, 1992/1993, 1993/1994 הגביע הספרדי: 1989/1990 הסופר קאפ הספרדי: 1991, 1992, 1994 ליגת האלופות: 1991/1992 הסופר קאפ האירופי: 1992 נבחרת הולנד גביע אירופה לנבחרות במדי נבחרת הולנד ביורו 1988 תארים אישיים כדורגלן השנה ההולנדי: 1987, 1988 מלך השערים של ליגת האלופות: 1993/1994 כדורגלן היובל של אופ"א: מס' 26 אייאקס ליגת העל ההולנדית: 2001/2002, 2003/2004 הגביע ההולנדי: 2001/2002 גביע יוהאן קרויף: 2002/2003 בנפיקה ליסבון הגביע הפורטוגלי: 2005/2006 פ.ס.וו איינדהובן ליגת העל ההולנדית: 2006/2007 ולנסיה הגביע הספרדי: 2007/2008 אלקמאר גביע יוהאן קרויף: 2009 ברצלונה גביע המלך: 2021 נבחרת הולנד מקום שני בליגת האומות: 2018/2019 תארים אישיים מאמן החודש בפרמייר ליג (3): ספטמבר 2014, ינואר 2015, ינואר 2016 מדיה וקבצים בנושא רונאלד קומאן בוויקישיתוף רונאלד קומאן, ברשת החברתית פייסבוק רונאלד קומאן, ברשת החברתית אקס (טוויטר) רונאלד קומאן, ברשת החברתית אינסטגרם רונאלד קומאן, באתר Transfermarkt רונאלד קומאן, באתר Soccerway רונאלד קומאן, באתר BDFutbol רונאלד קומאן, באתר National Football Teams רונאלד קומאן, באתר FootballDatabase.eu פרופיל המאמן, באתר Transfermarkt מיכאל יוכין‏, רונאלד דאק: קומאן הוא האיש הנכון במקום הנכון, בזמן הלא נכון, באתר וואלה, 20 באוגוסט 2020 גיורא גודמן, לונדון, הפצצה של השנה - ברצלונה אלופת אירופה לראשונה בתולדותיה, חדשות, 21 במאי 1992 יעקב זיו, קומאן נגד קומאן, חדשות, 23 ביוני 1988 רויטרס, קומאן חתם בברצלונה, חדשות, 23 בינואר 1989 ספורט הארץ, אייאקס: רונאלד קומאן התפטר, באתר הארץ, 27 בפברואר 2005 אוריאל דסקל, קומאן יורה על רייקרד: "הם חושבים שהם כבר ניצחו", באתר הארץ, 27 במרץ 2006 שאול אדר, להיות פלה זה מחייב, גם בפרמייר-ליג, באתר הארץ, 24 באוקטובר 2014 מערכת וואלה ספורט‏, אברטון: רונאלד קומאן פוטר בעקבות פתיחת העונה הכושלת, באתר וואלה, 23 באוקטובר 2017 שאול אדר, רונלד קומאן הוא האיש שאמור להציל את הכדורגל ההולנדי, באתר הארץ, 11 בפברואר 2018 עוזי דן, חוזר לקאמפ נואו: רונלד קומאן מונה למאמן ברצלונה, באתר הארץ, 18 באוגוסט 2020 המחליף של סטיין: רונאלד קומאן מונה למאמן ברצלונה, באתר וואלה, 19 באוגוסט 2020 עוזי דן, לא נותרה ברירה: ברצלונה פיטרה את רונלד קומאן. צ'אבי מועמד להחליפו, באתר הארץ, 28 באוקטובר 2021 עוזי דן, רונלד קומאן יקבל מברצלונה פיצוי בגובה 10 מיליון יורו על פיטוריו, באתר הארץ, 26 בנובמבר 2021 עוזי דן, רונלד קומאן יאמן את הולנד במקום לואי ואן חאל אחרי המונדיאל, באתר הארץ, 6 באפריל 2022 ספורט הארץ, "בשל נסיבות אישיות": ארווין קומאן סיים את תפקידו כמאמן בית"ר ירושלים, באתר הארץ, 1 בדצמבר 2021 עוזי דן, מאמן נבחרת הולנד רונלד קומאן עבר אירוע לב: "מצבו טוב", באתר הארץ, 3 במאי 2020